b"\n_START_ARTICLE_\nTemri\xc3\xbck\n_START_SECTION_\nHist\xc3\xb2ria\n_START_PARAGRAPH_\nTemri\xc3\xbck est\xc3\xa0 situada prop de l'empla\xc3\xa7ament de l'antiga ciutat de Tmutarakan. Al llarg de la hist\xc3\xb2ria aquest empla\xc3\xa7ament ha estat disputat per diverses pot\xc3\xa8ncies a causa de la seva posici\xc3\xb3 de control sobre la desembocadura del riu Kuban. El 1237 els mongols hi fundaren la primera ciutat all\xc3\xa0, despr\xc3\xa9s de conquerir la regi\xc3\xb3 del Kuban._NEWLINE_El seu origen conegut es remunta al segle XIV, quan all\xc3\xa0 s'hi trobava la fortalesa t\xc3\xa0tara anomenada Tumnev, que pass\xc3\xa0 a mans genoveses en aquell segle. Fou coneguda amb el nom de Copa fins a la seva ocupaci\xc3\xb3 pel Khanat de Crimea el 1483._NEWLINE_Els russos, aliats amb un potentat local, Temri\xc3\xbck de Kabarda, conqueriren la vila i hi constru\xc3\xafren una nova fortalesa. Els t\xc3\xa0tars de Crimea la recuperaren el 1570, i l'anomenaren Adis, ocupaci\xc3\xb3 que dur\xc3\xa0 un segle. El segle XVIII s'hi establiren els cosacs i l'stanitsa de Temri\xc3\xbakskaia es convert\xc3\xad en la ciutat de Temri\xc3\xbck el 1860._NEWLINE_La ciutat fou ocupada per les tropes alemanyes el 24 d'agost del 1942 i fou alliberada per l'Ex\xc3\xa8rcit Roig el 27 de setembre del 1943."